**Հայտարարություն**

**Համաշխարհային բանկի «Հարկային վարչարարության արդիականացման»**

**թիվ 5114-ԱՄ վարկային ծրագիր**

ՀՀ ֆինանսների նախարարության **«**Արտասահմանյան ֆինանսական ծրագրերի կառավարման կենտրոն**»** պետական հիմնարկը հայտնում է, որ Համաշխարհային բանկի **«Հարկային վարչարարության արդիականացման»** վարկային ծրագրի շրջանակում **«Ծրագրի ձեռքբերումների հանրային իրազեկման ծածկույթի վերաբերյալ»** առաջադրանքըիրականացնելու նպատակով հայտարարվում է խորհրդատվական ընկերության ընտրության մրցույթ:

Այս առաջադրանքի նպատակն է նկարահանել փաստագրական ֆիլմ ՊԵԿ-ի հիմնական ձեռքբերումների վերաբերյալ:

**Ընտրված խորհրդատվական ընկերությունը պետք է իրականացնի հետեւյալ առաջադրանքները.**

* Հանդիպումներ Պատվիրատուի հետ առաջադրանքը քննարկելու և տեխնիկական մանրամասները հասկանալու համար, որոնք պետք է հաշվի առնել առաջադրանքի իրականացման ընթացքում,
* Աշխատանքային պլանի կազմում, որը կներառի պայմանագրով նախատեսված իրականացվելիք բոլոր աշխատանքները՝ ներառյալ տեսաֆիլմի սցենարը, դրա շարադրանքը, յուրաքանչյուր ձեռքբերման մասով ներկայացված տեղեկատվության բովանդակությունը և ծավալը:
* Մոտ 20 րոպե տևողությամբ փաստագրական ֆիլմի նկարահանում այն ըստ թիրախային թեմաների՝ մի քանի մասերի տրոհման հնարավորությամբ և մոտ 40 վրկ տևողությամբ ամփոփիչ հոլովակ: Փաստագրական ֆիլմը պետք է ներառի ՀՀ ՊԵԿ-ի բոլոր առանցքային ձեռքբերումները հավաքած ամբողջ նյութի հիման վրա և համաձայնեցվի Պատվիրատուի հետ: Փաստագրական ֆիլմը պետք է ապահովի HD որակ և պետք է թողարկվի հայերեն և անգլերեն լեզուներով:

Հանրային իրազեկման ծառայությունները նախատեսվում է իրականացնել 2018թ. սեպտեմբեր ամսին:

**Խորհրդատուն պետք է բավարարի որակավորման հետևյալ չափանիշներին.**

* Խորհրդատուն պետք է ունենա տեսահոլովակների միջոցով հանրային իրազեկման գծով խորհրդատվական ծառայությունների և հանրային իրազեկման ծառայությունների տրամադրման առնվազն 7 տարվա աշխատանքային փորձ,
* Պետական կառավարման մարմինների, ինչպես նաև միջազգային ընկերությունների հետ համագործակցության փորձ:

Վերը շարադրված պահանջներին համապատասխանող խորհրդատվական ընկերությունները կարող են մինչեւ **սույն թվականի օգոստոսի 6-ը** ներկայացնել հետաքրքրվածության հայտեր անհրաժեշտ տեղեկություններով (ընկերության վերաբերյալ համառոտ տեղեկատվություն` ընդհանուր աշխատանքային փորձի, այդ թվում վերջին տարիներին նմանատիպ հանձնարարականների իրականացման փորձի) ստորեւ նշված հասցեով:

Հետաքրքրվածության հայտերը կարող են ներկայացվել նաեւ էլեկտրոնային փոստով:

ՀՀ Ֆինանսների նախարարության

**«**Արտասահմանյան ֆինանսական ծրագրերի կառավարման կենտրոն**»** ՊՀ-ի

գործադիր տնօրեն` Էդգար Ավետյանին

Երեւան 0010, Հանրապետության հրապարակ, Կառավարական տուն 1

Հեռախոս. (374 11) 910 581, 910 590

Էլ. փոստ. [info@ffpmc.am](mailto:info@ffpmc.am)